CELEX: C2005/330/04
Language: el
Date: 2005-12-24 00:00:00
Title: Απόφαση του Δικαστηρίου (πρώτο τμήμα), της  27ης Οκτωβρίου 2005 , στην υπόθεση C-329/03 (αίτηση του Αρείου Πάγου για την έκδοση προδικαστικής αποφάσεως): Τράπεζα της Ελλάδος κατά Banque Artesia (Ελεύθερη κυκλοφορία των κεφαλαίων — Πρώτη οδηγία του Συμβουλίου της  11ης Μαΐου 1960  — Απόκτηση ομολογιών διαπραγματεύσιμων σε χρηματιστήριο — Επαναπατρισμός του προϊόντος της ρευστοποιήσεώς τους)

24.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 330/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 27ης Οκτωβρίου 2005
   στην υπόθεση C-329/03 (αίτηση του Αρείου Πάγου για την έκδοση προδικαστικής αποφάσεως): Τράπεζα της Ελλάδος κατά Banque Artesia (1)
   
   (Ελεύθερη κυκλοφορία των κεφαλαίων - Πρώτη οδηγία του Συμβουλίου της 11ης Μαΐου 1960 - Απόκτηση ομολογιών διαπραγματεύσιμων σε χρηματιστήριο - Επαναπατρισμός του προϊόντος της ρευστοποιήσεώς τους)
   (2005/C 330/04)
   Γλώσσα διαδικασίας: η ελληνική
   Στην υπόθεση C-329/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε ο Άρειος Πάγος (Ελλάδα) με απόφαση της 31ης Μαρτίου 2003, η οποία περιήλθε στο Δικαστήριο στις 28 Ιουλίου 2003, στο πλαίσιο της δίκης Τράπεζα της Ελλάδος AE κατά Banque Artesia, το Δικαστήριο (πρώτο τμήμα), συγκείμενο από τους: P. Jann, πρόεδρο τμήματος, N. Colneric, K. Schiemann, E. Juhász και M. Ilešič (εισηγητή), δικαστές, γενικός εισαγγελέας: F. G. Jacobs, γραμματέας: L. Hewlett, κύρια υπάλληλος διοικήσεως, εξέδωσε στις 27 Οκτωβρίου 2005 απόφαση με το ακόλουθο διατακτικό:
   
               1)
            
            
               Οι ομολογίες των οποίων η αξία έχει εκφρασθεί σε εθνικό νόμισμα, διαρκείας ενός έτους από την έκδοσή τους, διαπραγματεύσιμες και εισαχθείσες στο χρηματιστήριο, εκδοθείσες από τράπεζα εγκατεστημένη σε κράτος μέλος και ανήκουσα στο κράτος αυτό, εμπίπτουν στο παράρτημα I, κατάλογος B, θέση IV A, της πρώτης οδηγίας του Συμβουλίου, της 11ης Μαΐου 1960, περί εφαρμογής του άρθρου 67 της Συνθήκης. Η αγορά τους και το προϊόν της ρευστοποιήσεώς τους διέπονται από το άρθρο 2 της οδηγίας αυτής, το οποίο παραπέμπει στο παράρτημα Ι, κατάλογος Β, της ίδιας οδηγίας και το οποίο προβλέπει τον επαναπατρισμό του εν λόγω προϊόντος.
            
         
               2)
            
            
               Το γεγονός ότι η αγορά ομολογιών που εμπίπτουν στο παράρτημα I, κατάλογος B, θέση IV A, της πρώτης οδηγίας χρηματοδοτήθηκε από στοιχεία ενεργητικού τρεχούμενου λογαριασμού ή λογαριασμού καταθέσεως σε πιστωτικό οργανισμό, ακόμη και αν εμπίπτει στον κατάλογο Δ, θέση IX, του ίδιου παραρτήματος, δεν επηρεάζει την κατάταξη της επίμαχης κινήσεως κεφαλαίων στον κατάλογο B, θέση IV A, του εν λόγω παραρτήματος.
            
         
      (1)  ΕΕ C 239 της 4.10.2003.